For den amerikanske politikeren, se James Norton (1843–1920)

**James Geoffrey Ian Norton** (født 18. juli 1985 i London) er en britisk skuespiller. Han har medvirket i blant annet de britiske fjernsynsseriene *Happy Valley*, *Grantchester* og *Krig og fred*. Han var BAFTA-nominert for beste birolle under British Academy Television Awards i 2015 for rollen som Tommy Lee Royce i *Happy Valley*.

Utdannelse
----------

Norton vokste opp i Malton i North Yorkshire og gikk på Ampleforth College, en katolsk gutteskole. Han fortsatte sin utdannelse på universitetet i Cambridge, Fitzwilliam College, hvor han leste teologi og var aktiv i flere skuespill og teateroppsetninger. Etter dette begynte han en treårig utdannelse på Royal Academy of Dramatic Art i London som han avbrøt for å spille inn *An Education*.

Karriere
--------

James Norton medvirket i en mindre rolle i *An Education*i 2009 med Carey Mulligan som motspiller. Året etter var han med i oppsetningen av skuespillet *Posh* ved Royal Court Theatre og *That Face* på Crucible Theatre i Sheffield, der han også spilte hovedrollen.

I 2011 fortsatte han å medvirke i oppsetninger rundt om i England i samarbeid med den britiske teaterregissøren Trevor Nunn, som han ble kjent med i tiden på Cambridge.

Deretter fulgte et antall mindre roller før Norton fikk sitt store gjennombrudd i 2014 i fjernsynsserien *Happy Valley*, skapt av Sally Wainwright. Serien ble en av de mest sette fjernsynsseriene i Storbritannia. I serien spiller han rollen som den kaldblodige psykopaten «Tommy Lee Royce», en straffedømt morder og voldtektsmann, en rolle som Norton selv uttalte at han alltid kommer til å være takknemlig for at han fikk spille. Hans prestasjon ble kritikerrost. *The Telegraph* skrev at han spilte rollen med et stort dyp, og han ble nominert til BAFTAs fjernsynspris for beste birolle i 2015.

I 2014 sendte ITV premieren av *Grantchester* med Norton i sin første fjernsynsserie som hovedrolleinnehaver, som sognepresten Sidney Chambers som engasjerer seg i lokale kriminalsaker i samfunnet Grantchester i Cambridgeshire. Serien er basert på en roman av James Runcie og utspiller seg på 1950-tallet, og hans motspiller er Robson Green. Etter den første sesongen er ytterligere to sesonger blitt spilt inn.

I 2015 medvirket Norton i BBCs miniserie *Life in Squares* som skildrer Bloomsbury-gruppen, der Norton spilte en ung Duncan Grant. Året etter portretterte han Andrej Bolkonskij fra Leo Tolstoys *Krig og fred*, i fjernsynsserien *Krig og fred* i seks avsnitt produsert av BBC og The Weinstein Company.

Han spilte senere hovedrollen i spillefilmen *Mr Jones*, som hadde verdenspremiere i 2019 på filmfestivalen i Berlin.

Referanser
----------

1. ↑   pantheon.world[Hentet fra Wikidata]
2. ↑   RADA Student & graduate profiles, www.rada.ac.uk[Hentet fra Wikidata]
3. ↑  Godwin, Richard. «The Rise of Mr. James Norton». Mr. Porter. Besøkt 19. november 2017.
4. ↑  Shattuck, Kathryn (2015). «James Norton in ‘Grantchester’ on PBS ‘Masterpiece’». *The New York Times* **(engelsk)**. ISSN 0362-4331.
5. ↑  «How James Norton went from killer to clergyman». *www.yorkshirepost.co.uk* **(engelsk)**.
6. ↑  «James Norton: Joining the big league». *The Stage* **(engelsk)**. 4. november 2011.
7. ↑  Hogan, Michael (3. juni 2014). «Happy Valley's James Norton: '8 million people are currently wishing me dead'» **(engelsk)**. ISSN 0307-1235.
8. ↑  «2015 Television Supporting Actor | BAFTA Awards». *awards.bafta.org* **(engelsk)**.
9. ↑  «ITV announces the cast of new six-part drama Grantchester». *Press Centre* **(engelsk)**.
10. ↑  «Grantchester Episode 1». *Press Centre* **(engelsk)**. Arkivert fra originalen 12. april 2017. Besøkt 27. desember 2017.
11. ↑  Kelly, Guy (25. juli 2015). «Life In Squares star James Norton: 'acting is a neurotic profession, I always need to get away'» **(engelsk)**. ISSN 0307-1235.
12. ↑  «The Russian Prince». *Interview Magazine* **(engelsk)**. 14. januar 2016.
13. ↑  «Mr Jones review – gripping Stalin-era thriller with James Norton». *the Guardian* **(engelsk)**. 9. februar 2020. Besøkt 23. april 2022.

Eksterne lenker
---------------

* (en) James Norton på Internet Movie Database Rediger på Wikidata

* (sv) James Norton i Svensk Filmdatabas Rediger på Wikidata

* (da) James Norton på Filmdatabasen Rediger på Wikidata

* (da) James Norton på Scope Rediger på Wikidata

* (fr) James Norton på Allociné Rediger på Wikidata

* (en) James Norton på AllMovie Rediger på Wikidata

* (en) James Norton hos The Movie Database Rediger på Wikidata

* (en) James Norton hos Behind The Voice Actors Rediger på Wikidata

|  |  |
| --- | --- |
| Oppslagsverk/autoritetsdata | Deutsche Biographie **·** VIAF **·** GND **·** LCCN **·** ISNI **·** SUDOC
 |